Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PaedDr. Miroslava Jurenková
Pozícia: Vedúca oddelenia tvorby testov pre stredné školy, výskumno-vývojový zamestnanec pre tvorbu testov a banku úloh z anglického jazyka, supervízor
Oddelenie/Odbor: Oddelenie tvorby testov pre stredné školy/ Odbor národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický – C1

2. Zahraničná pracovná cesta (ZPC):
Štát, mesto: Srbsko, Belehrad
Vykonaná v dňoch: 14.-16.12.2014
Názov prijímajúcej organizácie:
Foundation Tempus - Erasmus+ Office in Serbia, Влада Републике Србије
МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА
Účel cesty: Účasť na Informačnom dni venovanému téme externého testovania – zavádzanie maturitnej skúšky v Srbsku, za účelom prezentácie skúseností súvisiacich s maturitnou skúškou na Slovensku.
Spôsob financovania: z rozpočtu NÚCEM 

3. Rámcový program pobytu:
14. 12. 2014 – presun Bratislava – Viedeň – Belehrad
15. 12. 2014 – účasť na Informačnom dni v Belehrade
16. 12. 2014 – presun Belehrad – Viedeň – Bratislava

4. Stručný priebeh rokovaní:

14. 12. 2014	presun Bratislava – Viedeň – Belehrad
15. 12. 2014	účasť na Informačnom dni v Belehrade
9.00 – 10.00	registrácia
10.00 – 10.30	úvodná reč: Srdjan Verbic PhD, minister školstva, Srbská republika
10.30 – 11.00	Maturitná skúška ako nástroj k hodnoteniu nadobudnutých zručností a vstupu na vysokú školu, skúsenosti Chorvátska, Maja Jukic, riaditeľka, National Centre for External Evaluation of Education.
11.00 – 11.30	Maturitná skúška ako nástroj k hodnoteniu nadobudnutých zručností a vstupu na vysokú školu, skúsenosti Slovenska, Miroslava Jurenková, NÚCEM, Slovensko.
11.30 – 12.00	prestávka
12.00 – 12.30 Maturitná skúška ako nástroj k hodnoteniu nadobudnutých zručností a vstupu na vysokú školu, skúsenosti Chorvátska, Igor Drvodelic, zástupca, Agency for Science and Higher Education, Chorvátsko.
12.30 – 13.00	Nezávislá analýza maturitnej skúšky ako nástroja k vstupu do terciárneho vzdelávania, Boris Jokic , PhD, Institute for Social Research, Zagreb, Chorvátsko.
13.00 – 14.00	Diskusia: Návrhy na spôsoby zavedenia maturitnej skúšky do vzdelávacieho systému Srbskej republiky. Opatrenia, ktoré môžu prispieť k pravidelnosti procesu organizovania maturitnej skúšky. Ako vystihnúť špecifiká niektorých študijných programov, ak sa maturitná skúška bude používať ako kritérium k zápisu na vysokoškolské štúdium.
14.00 – 15.30	obed 
16. 12. 2014	presun Belehrad – Viedeň – Bratislava

5. Odporúčané závery:
Služobná cesta splnila svoj účel hlavne v zmysle prezentovaných skúseností Slovenska, ktoré sú užitočné pre aplikáciu v kontexte iných krajín, ktorých vývoj a implementácia maturitnej skúšky je ešte v začiatkoch. Služobná cesta ponúkla aj možnosť stretnutia sa s viacerými odborníkmi v oblasti vzdelávania a vybudovania vzťahov pre možnú spoluprácu. Spolupráca s medzinárodnými partnermi v oblasti tvorby testovacích nástrojov pre externé hodnotenie úrovne vzdelávania, ako aj medzinárodnými či zahraničnými inštitúciami zaoberajúcimi sa tvorbou, výskumom a vývojov testovania je pre nás významným prvkom pri nastavovaní a verifikovaní správnosti nastavenia procesov maturitnej skúšky na Slovensku.

6. Prehľad prinesenej dokumentácie a miesto jej uloženia:
Z konferencie nebola prinesená žiadna oficiálna dokumentácia. Poskytnuté materiály mali charakter sprievodného materiálu k obsahu a harmonogramu akcie.

7. Osobitne vyhotovený očakávaný prínos ZPC:
V rámci svojej prezentácie som predstavila systém maturitnej skúšky na Slovensku, testované predmety ako aj organizáciu maturitnej skúšky a legislatívne piliere, na ktorých je maturitná skúška na Slovensku postavená.  V rámci panelovej diskusie som odpovedala na otázky z publika a prezentovala aktuálny stav a plánovaný vývoj maturitnej skúšky na Slovensku. 
Možnosť vystúpenia na Informačnom dni boli veľmi prínosné pre vzájomnú spoluprácu obdobných inštitúcií v Srbsku a Chorvátsku. Na základe panelových diskusií ako aj individuálnych rozhovorov s účastníkmi informačného dňa z radov odborníkov z podobných inštitúcií, ministerstva školstva a zástupcov z univerzít som mala možnosť získať odborné informácie a spätnú väzbu na nami nastavené procesy organizácie maturitnej skúšky.
8. Spôsob zverejnenia výsledkov ZPC, prenos získaných informácií

O výstupoch a prínosoch pracovnej cesty bolo informované vedenie NÚCEM. Prezentácia z informačného dňa o vývoji a organizácii maturitnej skúšky v elektronickej podobe bude poskytnutá zamestnancom odboru národných meraní NÚCEM.

Svojím podpisom súhlasím so zverejnením správy na internete.

Správu vypracoval/a: 	PaedDr. Miroslava Jurenková 	.............................................

Dátum: 19. 12. 2014

Správu schválil: 	RNDr. Miroslav Repovský		.............................................